રાખડીના રૃપે માર્કેટમાં મોટા અને રંગબેરંગી ગોટા મળતા હતા. ઘણી રાખડીઓ તો એટલી મોટી હોય કે ભાઈનો હાથ પણ નાનો લાગતો હતો, પણ હવે ટ્રેન્ડ બદલાયો છે. આજકાલ ભાઈ-બહેન રક્ષાબંધનના પિક્સ સોશિયલ મીડિયા પર મુકીને યો..યો લખતા થયા છે. તો સાથે રાખડીઓનો ટ્રેન્ડ પણ બદલાયો છે. હવે પહેલાંના જેવી મોટી ગોળમટોળ રાખડીઓની જગ્યાએ ભાઈનું નામ લખેલી કે પછી ભાઈના નામનો પ્રથમ અક્ષર લખેલી રાખડીઓનો ટ્રેન્ડ વધુ ચાલે છે. એટલું જ નહીં, પણ પ્યારા ભઈયા, ભાઈ, બ્રો, સિસ્ટ, જેવા અનેક નામ લખેલી રાખડીઓનો ટ્રેન્ડ યુવાનોમાં જોવા મળે છે.